cyanic-selkie/wikianc huggingface dataset:
Ieremías II
Pärand
Patriarh Ieremías II on peetud üheks võimekamaks kirikupeaks Osmanite riigi perioodil. Ta ümbritses end õppinud teoloogidega, kes valdasid nii kreeka kui ka ladina keelt ja kultuuri. Seetõttu suutis ta pidada edukaid teoloogilisi debatte nii protestantide kui ka katoliiklastega. Ta asutas ka Konstantinoopolis linna esimese trükikoja.
Erwin Rohde
pisi|Erwin Rohde Erwin Rohde (9. oktoober 1845 Hamburg – 11. jaanuar 1898 Neuenheim Heidelbergi lähedal) oli saksa klassikaline filoloog.
Rohde on tuntud eelkõige vanakreeka romaani ja selle eelkäijate käsitlusega ("Der griechische Roman und seine Vorläufer", 1876) ning raamatuga "Psyche: Seelencult und Unsterblichkeitsglaube der Griechen" (1890–1894).
Kääramees
Kääramees on perekonnanimi.
2018. aasta 1. jaanuari seisuga oli Eestis perekonnanimi Kääramees 90 inimesel: 44 mehel ja 46 naisel. Kääramees on üks levinumaid perekonnanimesid Hiiu maakonnas: naiste puhul 7. koht.
Uitenhage
Uitenhage (2021. aasta veebruarist ametlikult Kariega ) on linn Lõuna-Aafrika Vabariigis Ida-Kapimaa provintsis Nelson Mandela Bay linnaringkonnas.
Uitenhage on asutatud 1804. aastal.
Uitenhage on oluline tööstuslinn, seal asuvad Volkswageni ja Goodyeari tehased.
2011. aasta rahvaloenduse andmetel oli Uitenhage elanikest värvilisi 54,71%, mustanahalisi aafriklasi 23,81%, valgeid 18,44%, India või Aasia päritolu inimesi 1,25% ja teisi 1,79%. Afrikaani keelt pidas emakeeleks 68,85% inimestest, koosa keelt 17,90% ja inglise keelt 10,36%.
Air Serbia
Lennufirma peakorter asub Belgradis Serbias.
2016. aastal oli lennufirma Kesk- ja Ida-Euroopas suuruselt neljas lennuettevõtte. Lennufirmal on 21 lennukit ja opereerib 43 sihtpunkti.
2013. aastani kandis nime Jat Airways.
Institut des hautes études scientifiques
Institut des hautes études scientifiques on Pariisis asuv Prantsusmaa teadus- ja õppeasutus, mille asutas 1958. aastal ettevõtja ja matemaatik Léon Motchane koos Robert Oppenheimeri ja Jean Dieudonné abiga.
Institut des hautes études scientifiques'i peetakse Prantsusmaa kõige mainekamaks teadusasutuseks. See on pühendunud ainuüksi uurimistööle, üliõpilaskond puudub. Loengukursused on kõigile avatud ja tasuta. Kool ei väljasta diplomeid ega teaduskraade.
Nvidia
pisi|Nvidia peakorter [[Santa Claras]]
Nvidia on Ameerika Ühendriikide ettevõte, mis on tuntud põhiliselt graafikaprotsessorite tootmise poolest. Nvidia on koos oma konkurendi AMD-ga juhtivad suure jõudlusega graafikaprotsessorite tootjad. Firma peakorter asub Californias Santa Claras. Nvidia edu algas 1999. aastal, kui nad võtsid kasutusele graafikaprotsessori mõiste (inglise keeles graphics processing unit – GPU). Sellest ajast peale on Nvidia töötanud välja tooteid nii arvutitele, mängukonsoolidele kui ka nutitelefonidele. Suurimad konkurendid on Intel, AMD ja Qualcomm.
Nvidia toodab ka lahendusi paralleelsete arvutuste tegemiseks superarvutites ning protsessorit Tegra mobiiltelefonidele ja tahvelarvutitele.
2023. aasta mais jõudis ettevõtte turuväärtus triljoni dollarini.
Ajalugu
Nvidia asutati 1993. aastal ning praeguseks on sellest ettevõttest saanud suurim graafikaprotsessorite tootja. Kui alguses kasutasid Nvidia tooteid põhiliselt mänguritele suunatud arvutid, siis praeguseks võib Nvidia tooteid leida ka näiteks nutitelefonidest. Nvidia on kasvanud tänu uuenduslikele toodetele ning väiksemate konkurentide omandamisele. Nvidia on Microsoft-i poolt valitud ainuvarustajaks nende mängukonsooli Xbox tarbeks. Aastal 2007 valis ajakiri Forbes Nvidia aasta ettevõtteks. On teada fakt, et Nvidia graafikaprotsessorid on kiireimad maailmas. See teeb neist turuliidrid, aga ka AMD hõlmab suure osa turust.
Asutajad
Vajaliku raha alustamiseks said nad riskikapitali firmast Sequoia Capital.
The Nvidia GPU Litigation
Aasta 2009 aprillis pani kohus kokku paljud kaebused ja nimetas need koondnimetusega The Nvidia GPU Litigation. Probleem oli selles, et ostjad olid saanud vigaseid sülearvuteid. Nvidia oli nõus juppe välja vahetama või maksma kinni paranduskulud. Paljudele anti ka asendussülearvuteid. Kuigi probleem tekkis juba aastal 2009, siis lahendati see alles aastal 2011. Vigased jupid olid kahes Apple Macbook Pro mudelis ning paljudes Delli ja HP sülearvutites. Kuigi see läks Nvidiale tohutult maksma, siis ei olnud paljud siiski lahendusega rahul.
Müügisissetulek
Vastavalt firma Jon Peddie Research andmetele, müüs Nvidia 2010 aasta esimeses kvartalis 33 miljonit graafikaprotsessorit, mis moodustas kogu turust 31,5%. AMD müüs 25,15 miljonit komponenti(24% kogu turust) ning Intel 45,49 miljonit (43,5% kogu turust). Nvidia aastast-aastasse kasv oli 41,9%.
Optimus
Nvidia Optimus on Nvidia välja töötatud tehnoloogia, mis aitab sülearvutite akudel kauem kesta. Optimuse töö põhimõte seisneb selles, et kui graafikaprotsessorit vaja pole, lülitatakse see välja ning vajaduse korral sisse tagasi. Kui graafikaprotsessor on välja lülitatud, saadab draiver kõik käsud integreeritud graafikaprotsessorile. Hetkel toetab Optimust ainult Windows 7.
Pozzillo järv
Pozzillo järv (itaalia keeles Lago Pozzillo) on veehoidla Lõuna-Itaalias Sitsiilia maakonnas Enna provintsis. Pozzillo on Sitsiilia saare suurim tehisveekogu.
Nvidia
Optimus
Nvidia ei kavatse Optimust Linuxiga ühilduvaks teha, aga on loodud projekt Bumblebee, mis peaks tooma Optimuse kasutatavuse ka Linuxisse.
Pozzillo järv
Veehoidla rajati paisu ehitamisega Salso jõele Regalbuto juures 1950. aastatel.
Nvidia
PhysX
PhysX on tehnoloogia, mis teeb mängudes liikumised realistlikumaks ning tänu sellele näib ja tundub ka graafika parem.
Enne PhysX-i pidid mängudisainerid objekti erinevatele sündmustele reageerima panema. Näiteks joonistati jalgpalluri kukkumine peale maha niitmist. Viga oli selles, et nii nägi jalgpalluri kukkumist alati samamoodi. PhysX aga paneb jalgpalluri keha liikuma olenevalt sellest, kuidas teda maha niideti.
Pozzillo järv
pisi|tühi|Järv, tagaplaanil [[Etna vulkaan]] pisi|tühi|Järvekallas
Nvidia
PhysX
Praeguseks kasutab PhysX-i üle 150 mängu.
GeForce
GeForce on mõeldud põhiliselt mänguritele. Nimi tuleneb võistlusest, kus Nvidia andis seitsmele võitjale tasuta graafikakaardi. Kokku osales üle 12 000 inimese.
Quadro
Quadro on mõeldud tööjaamades kasutamiseks, sest Quadrot iseloomustab kiire CAD (Computer-Aided Design) ja DCC (digital content creation).
Tegra
Nvidia Tegra on mõeldud mobiilsetele seadmetele, näiteks nutitelefonidele ja pihuarvutitele.
Tesla
Tesla on Nvidia esimene GPGPU (General-purpose computing on graphics processing units). Nimi tuleneb Nikola Tesla nimest.
nForce
nForce loodi AMD Athloni ja AMD Duroni jaoks.
Siladzirnavas
Siladzirnavas on küla (mazciems) Lätis Gulbene piirkonnas Jaungulbene vallas. Küla asub valla keskosas, Liede jõe ääres ja Siladzirnavase järve lõunakaldal. Asulas on Siladzirnavase bussipeatus.
Dieter Riemann
Dieter Riemann (sündinud 19. märtsil 1958 Münchenis) on Freiburgi Ülikooli psühhiaatria ja psühhoteraapia osakonna kliinilise psühhofüsioloogia professor, EEG laboriosakonna ja Unemeditsiini uuringute osakonna juhataja.
Muuksi II maailmasõja matmispaik
pisi|Üldvaade (2014). Foto: Robert Treufeldt pisi|Mälestuskivi (2014). Foto: Robert Treufeldt Muuksi II maailmasõja matmispaik on Teise maailmasõja aegne matmispaik Kuusalu kihelkonnas Harjumaal, tänapäevase haldusjaotuse järgi Muuksi külas Kuusalu vallas Harju maakonnas.
Dieter Riemann
Haridus
Aastatel 1979–1985 õppis Dieter Riemann Müncheni Ludwig Maximiliani Ülikoolis psühholoogiat, seejärel oli doktoriõppes Konstanzi Ülikooli psühholoogia osakonnas, mille lõpetas 1988. aastal. Pärast seda asus õppima kliinilise psühholoogia eriala Mannheimi Ruprecht-Karli Ülikoolis.
Töö
Töötas (1985–1986) Max Plancki Psühhiaatriainstituudis. Aastatel 1986–1993 töötas Mannheimi vaimse tervise kliinikus. 1993. aastast töötab ta kliinilise psühholoogia professorina Freiburgi Ülikoolis Saksamaal.
Kuuluvus
Dieter Riemann on aktiivne Käitumusliku psühhoteraapia Instituudi liige (Training in Behavioural Therapy). Veel kuulub Saksa psühholoogia Seltsi, Saksa Psühhiaatria ja psühhoteraapia Seltsi, Saksa Unemeditsiini Selts (GSS), Euroopa Unemeditsiini seltsi (ESRS), Ameerika Unemeditsiini Seltsi (AASM). Ameerika Unemeditsiini Selts (SRS) ja Maailma Unemedtitsiini Seltsi (WASM).
Ta oli GSS-i tegevjuht ja juhatas Unetuse töörühma üle kümne aasta. Alates 2004–2008 oli ESRS-i teadusliku komitee liige. Aastatel 2000–2002 ja 2007–2009 oli ta GSS-i juhtkomitee liige, kes aitas luua suunised une diagnostikas ja ravis Saksamaal. Osales liikmena Rahvusvahelise Unehäirete klassifikatsiooni loomise töörühmas 2003–2004. Aastatel 2007–2013 kuulus Ameerika psühhiaatriliste unehäirete töörühma (DSM-V).
Teadustöö
On olnud rohkem, kui kolmekümne teadusajakirja ja teadusuuringute arvustaja ja seotud teadusuuringute rahastamisega, nagu DFG Deutsche Forschungsgemeinschaft = Saksa uuringute nõukogu, Swiss Rahvusvaheline fond, Austria Rahvusvaheline Pank, Soome Akadeemia ja Belgia Rahastamise Selts. Viimased kakskümmend aastat on tema uuringuid rahastanud Saksa Haridus ja Teadusministeerium (DFG), Freiburgi Arstiteaduskond, Saksa Unemeditsiini Selts, farmaatsiaettevõtted ja Euroopa Liit.
Peamiselt on teadusuuringud keskendunud psühhiaatriliste uneuuringute ja unetuse uuringute uurimisel. Prof. Riemanni töörühm on uurinud süvitsi polüsomnograafiat kasutades, unemustri põhjal depressiooni, skisofreeniat, ärevushäiret, alkoholi ja nikotiini sõltuvust, obsessiiv-kompulsiivset häiret, piiripealset isiksusehäiret ja aktiivsus- ja tähelepanuhäiret. Töö unetuses hõlmab epidemioloogilisi ja diagnostilisi uuringuid. Samuti kasutatakse neuroendokriinset ja neuroimmunoloogilist lähenemist õppimise, mälu ja ajuprotsesside töös Unetuses. Viimased 20 aastat on Freiburgi Unemeditsiini keskus avaldanud ajakirjades ligi 200 artiklit. Lisaks, rohkem, kui kümme raamatud kognitiiv-käitumuslik ravist (KKT) Unetuses. Unekeskuse pearõhk on hetkel unetusel, kus pidevalt uuritakse neurogioloogilisi ja psühholoogilisi aluseid. Teadustegevus on hästi integreeritud igapäevases kliinilises töös unetute uurimisel. Pakutakse laia abi farmakoloogilisel ja teaduspõhisel kognitiiv-käitumusliku ravi näol.
Riemanni töörühm
Prof. Riemanni töörühm on pikaajalise kogemusega uneuuringute ja unemedistiini maastikul. Dieter Riemann on andnud ligi viis sada ettekannet riiklikel ja rahvusvahelistel seminaridel. Ta on andnud koolitusi ja seminare unetuse Kognitiiv-käitumuslikus teraapias (KKT-I), inglise keeles Cognitive behavioral therapy for insomniaCBT-I üle maailma. Kuhu kuuluvad ka mitmepäevased KKT-I kursused. Samuti peab ta loenguid meditsiini ja psühholoogia valdkonnas. Lisaks koordineerib ta üldiseid uurimistöö seminare oma teadusosakonnas. Prof. Riemann on juhendanud ligi sada magistri teesi, meditsiini ja psühholoogia väitekirju viimased viisteist aastat unemeditsiinis. Läbi tema on psühhiaatria valdkonnas kuus kolleegi edukalt lõpetanud professori kvalifikatsiooni, uneuuringute grupis. Lisaks õppejõuna Freiburgi Ülikoolis on Dieter Riemann õpetanud Rochesteri Ülikoolis New Yorgis 2006–2008.
Võtikvere vald
Võtikvere vald (saksa keeles Wottigfer) oli vald Tartumaal Torma kihelkonnas.
Vald eksisteeris 1866 –1924 ja siis moodustati Torma vald.
1892 liideti Võtikvere vallaga Kõnnu, Torma ja Vaiatu vald.
Tito Minniti
Tito Minniti (1909 – 26. detsember 1935) oli Itaalia sõjaväelendur (leitnant).
Itaalia-Etioopia sõja ajal langes ta pärast hädamaandumist etiooplaste kätte, kes ta surnuks piinasid.
Spirit Airlines
pisi|252x252px|Spirit Airlinesi logo Spirit Airlines on Ameerika Ühendriikide odavlennufirma, mille peakorter asub Miramaris Floridas Ameerika Ühendriikides.
Lennufirma kodulennujaam on Atlantic City rahvusvaheline lennujaam, Chicago O`Hare'i rahvusvaheline lennujaam, Dallase Fort Worthi rahvusvaheline lennujaam, Detroiti rahvusvaheline lennujaam, Fort Lauderdale'i rahvusvaheline lennujaam ja McCarrani rahvusvaheline lennujaam.
Lennufirmal on 119 lennukit ja ta opereerib 69 sihtpunkti Ameerika Ühendriikides, Kariibi mere piirkonnas, Mehhikos ja Lõuna-Ameerikas.
Roland (eesnimi)
Roland on mehenimi. Nime Roland nimepäev on 30. juuli.
Kasutatav ka perekonnanimena.
Eesnime Roland statistika Eestis
2018. aasta 1. jaanuari seisuga oli eesnimi Roland 1110 mehel. Roland oli populaarsuselt 156. mehenimi. Vanim Roland oli vanuserühmas 85+, noorim vanuserühmas 0–4. Roland oli keskmiselt 31 aasta vanune (mediaanvanus oli 30). Kõige populaarsem oli eesnimi Roland vanuserühmas 15–19, kus neid oli 10 000 elaniku kohta 11,93. Kõige rohkem on eesnimega Roland sündinuid novembris, kokku 104. Kõige populaarsem on eesnimi Roland Pärnu maakonnas, kus neid oli maakonna 10 000 elaniku kohta 11,39.
2020. aasta 1. jaanuari seisuga oli eesnimi Roland 1124 mehel. Roland on populaarsuselt 153. mehenimi.
TTÜ Tallinna Kolledž
TTÜ Tallinna Kolledž oli aastatel 2004-2016 Tallinna Tehnikaülikooli koosseisu kuulunud kõrgkool. Alates 2017/2018. õppeaastast kolledž iseseisva õppeasutusena likvideeriti, õppetöö jätkub samades ruumides aadressil Tõnismägi 12 ja 14 Tallinna Tehnikaülikooli teaduskonna osana.
Kolledži direktor oli Udo Meriste.
Alter Kacyzne
pisi|Alter Kacyzne Alter Kacyzne (jidiši keeles ‏אַלטער קאַציזנע‏‎; 31. mai 1885 Vilno – 7. juuli 1941 Tarnopol) oli Poola juudi kirjanik ja fotograaf. Ta kirjutas jidiši keeles, kirjandusliku tegevuse algperioodil vähesel määral ka vene keeles.
TTÜ Tallinna Kolledž
Õppeasutuse eelkäija on 1993. asutatud Tallinna Kommertskool, mis ühines Tallinna Tehnikaülikooliga 1997. aastal (TTÜ Kõrgem Majanduskool). 2004. aastast tegutsetakse juba kolledžina.
Alter Kacyzne
Alter Kacyzne sündis Vilnos töölisperekonnas. Kacyzne ametlik haridustee lõppes 14-aastaselt, kui ta isa suri ja edasiõppimiseks ei jätkunud enam raha. Ta saadeti Jekaterinoslavi oma onu juurde fotograafiõpilaseks. Iseõppijana oli Kacyzne innukas lugeja ja ta valdas mitut võõrkeelt. Tema esimesed jutustused avaldati ajakirjas Jevreiski Mir 1909. aastal.
TTÜ Tallinna Kolledž
Koolihoone
1882. aastal valmis aadressil Tõnismägi 12 inseneride F. Howeni ja A. Esseni projekti järgi veetorn, mis ühendati linna veevärgiga ja hakkas 1883. aastal Toompeale vett andma.
Alter Kacyzne
1910. aastal asus Alter Kacyzne elama Varssavisse. 1919. ja 1920. aastal ilmusid tema esimesed jidišikeelsed raamatud, dramaatilised poeemid "Der gayst der meylekh" ('Kuninga vaim') ja "Prometeus". Kacyzne tegi kaastööd paljudele jidišikeelsetele kirjandusajakirjadele, kus avaldati tema jutustusi; ta oli ka mõne ajakirja kaastoimetaja. 1922. aastal ilmus jutustustekogu "Arabeskn" ('Arabeskid'). 1925. aastal kirjutatud ja 1926. aastal raamatuna ilmunud näidend "Dukus" ('Hertsog') saavutas edu ka väljaspool Poolat. 1926. aastal ilmus ka näidend "Hurdus" ('Herodes'). Aastatel 1929–1930 avaldas ta kaheosalise romaani "Štarke un švache" ('Tugevad ja nõrgad'). 1936. aastal ilmus raamat " Baladn un groteskn" ('Ballaadid ja groteskid'). Tähelepanuväärne on Alter Kacyzne tegevus fotograafina. Alates 1921. aastast pildistas ta Ameerika Ühendriikide organisatsiooni Heebrea Immigrantide Abi Ühing (Hebrew Immigrant Aid Society) ja New Yorgi ajalehe Forverts ülesandel juutide elu Poolas, aga ka Palestiinas, Rumeenias, Itaalias, Hispaanias ja Marokos. Kuni 1926. aastani oli tal Varssavis oma fotostuudio.
Afganistani peaminister
Afganistani peaminister (puštu keeles د افغانستان لومړی وزیر, dari keeles رئیس‌الوزرای افغانستان) on Afganistani valitsusjuht. Ametikoht loodi 1927. aastal ning toona määras peaministri kuningas. Afganistani Kuningriigi lõpuni 1973. aastal oli peaminister sisuliselt kuninga nõunik. 1980. aastatel sai peaministrist valitsusjuht. Pärast Ameerika Ühendriikide sissetungi kehtestati presidentaalne riigikord ning aastatel 2004–2021 peaministri institutsiooni Afganistanis ei olnud. Ameerika Ühendriikide vägede lahkumisega tuli 2021. aastal uuesti võimule Taliban ning peaministri ametikoht taastati.
Alter Kacyzne
Kui Saksamaa 1939. aasta septembris Poolale kallale tungis, põgenes Alter Kacyzne Nõukogude Liidu poolt okupeeritud riigi idaossa, kus tegutses Lvivis teatri ja raadio alal. Pärast Saksamaa kallaletungi Nõukogude Liidule püüdis ta itta põgeneda, kuid mõrvati pogrommi käigus Tarnopolis.
Afganistani peaminister
Septembris 2021 teatas riigis de facto kontrolli haaranud Taliban, et taastatud Afganistani Islamiemiraadi ajutise valitsuse peaministri kohusetäitjaks saab usutegelane Hasan Akhund. Valitsusjuht allub emiraadi juhile, kelleks on 2021. aastal Hibatullah Akhundzada.
TTÜ Tallinna Kolledž
Koolihoone
Koolihoone aadressil Tõnismägi 14 projekteeris 1935. aastal naiskutsekooli (Tallinna Kodunduskeskkool) jaoks arhitekt Herbert Johanson. Hoone on valminud kahes etapis. 1935.-1937. aastal jäi Tuvi tänava poolne osa lõpuni ehitamata, valmis vaid vundament. Hoone ehitus lõpetati aastatel 1958-1960, kui arhitekt Enn Kaar oli 1958. aastal koolile Tuvi tänava äärde juurdeehituse projekteerinud. Pärast koolimaja valmimist ehitati piki Tuvi tänavat hoonele juurde 1-korruseline transformaatori ruum.
Afganistani peaminister
Kuningriik
Ministrite nõukogu esimees ehk valitsusjuht ei olnud mitte peaminister, vaid kuningas. Peaminister juhtis valitsuse tööd ainult kuninga äraoleku ajal.
TTÜ Tallinna Kolledž
Koolihoone
Nõukogude ajal asusid hoones tehnikumid. Aastatel 1997-2004 asus hoones TTÜ Kõrgem Majanduskool. Alates 2004. aastast kuulub hoone Tallinna Tehnikaülikoolile ja selles tegutses kuni 2016. aastani TTÜ Tallinna Kolledž, seejärel on hoone olnud TTÜ arhitektuuri- ja urbanistikainstituudi kasutuses.
Afganistani peaminister
Kuningriik
Aastani 1963 nimetas kuningas Moḩammad Zāher Shāh peaministriteks oma sugulasi. Kuningas sai peaministrit ka oma äranägemise järgi ametist vabastada. Aastal 1963 olukord muutus ning peaministrist sai sisuliselt valitsuskabineti juht. Kuningas Zahir-šahh taganes valitsuse tööst ning andis suure osa täidesaatvast võimust demokraatlikult valitavatele poliitikutele.
1964. aasta Afganistani põhiseadusega sai peaminister õiguse kuninga surma korral kokku kutsuda Valimiskogu. Peaminister andis valitsuse töö üldsuuna kohta aru parlamendile.
Demokraatlik Vabariik
Aprillis 1978 tapeti riigipöörde käigus president Mohammed Daoud Khan ning toimus sauri revolutsioon. Võimule tuli Afganistani Rahvademokraatlik Partei (ARDP), mis määrast kaheksakümnendatel peaministreid ise.
Peaministri nimetas ametisse president ning peaminister nimetas ametisse ministrite nõukogu. Valitsuse ülesanded olid sise- ja välispoliitika väljatöötamine ning elluviimine, majanduspoliitika tegemine, eelarve väljatöötamine ning avaliku korra tagamine.
1987. aasta põhiseaduse järgi pidi president valitsuse moodustamiseks määrama peaministri. Peaminister sai valitsust laiali saata. Mitmed Afganistani DV presidendid määrasid iseennast peaministriks. Peaministri kui valitsusjuhi institutsioon kadus Nõukogude Liidu sissetungiga. Võim koondus ARDP peasekretäri või KHAD-i direktori kätte.
Islamiriik
President Moḩammad Najībullāhi valitsuse lagunemisega rajati uus Afganistani riik ning peaministri ametikoht sai taas tähtsaks. Islamiriigi perioodil konkureerisid peaminister ja president tihti. Aastatel 1992–1996 riik sisuliselt ei töötanud, peaministri ametikoht oli de facto tseremoniaalne, kuna keskvõim oli väga nõrk.
Islamiemiraat
Aastal 1996 tuli võimule Taliban ning rajati Afganistani Islamiemiraat. Talibani juhi asetäitjat nimetati tihti Afganistani peaministriks. Aastal 2001 peaminister Mohammad Rabbani suri ning Taliban ei nimetanud uut peaministrit.
Septembrini 1997 oli de jure ametis ka eelmise valitsuse peaminister, kuna seda toetavad jõud formuleerusid 2001. aastani Talibani-vastaseks mässuliikumiseks.
Septembris 2021 taastas Taliban peaministri ametikoha.
Shady Records
Shady Records on Ameerika plaadifirma, mis on spetsialiseerunud hiphopmuusikale.
Ajakiri XXL Magazine on Shady Recordsist välja andnud eriväljaande. Plaadifirma on ka ülieduka 2006. aasta turnee "Anger Management" taga. Ta on kokku pannud ka filmi “8-Mile” jaoks tehtud Eminemi soundtrack 'i, millel on filmi tunnuslugu "Lose Yourself". Laul võitis Oscari parima originaallaulu eest, see oli esimene, mis antud hiphopžanris laulule. Firma on teeninud RIAA autasu (plaatina- või kõrgem staatus) seitsmele oma neljateistkümnest albumist.
Anne Skrõpnik
Anne Skrõpnik (aastani 1966 Anne Lass; 20. oktoober 1940 Tallinn – 10. aprill 2006 Tallinn) oli eesti raamatukogundustegelane ja bibliograaf, aastatel 1990–1998 Tallinna Keskraamatukogu direktor.
Isiklikku
Tema vend oli balletitantsija Jüri Lass.
Kaileen
Kaileen on naisenimi.
Statistika
2018. aasta 1. jaanuari seisuga on eesnimi Kaileen 35 naisel. Kaileen on populaarsuselt 1326. naisenimi.
Vanim Kaileen on vanuserühmas 40–44, noorim vanuserühmas 0–4.
Kaileen on keskmiselt 10 aasta vanune (mediaanvanus on 8).
Kõige populaarsem on eesnimi Kaileen vanuserühmas 0–4, kus neid on 10 000 elaniku kohta 1,72.
Kõige rohkem on eesnimega Kaileen sündinuid mais, kokku 6.
Lendav Läänlane
Lendav Läänlane tüübitähisega DeM 31 oli aastal 1935 Eestis valminud elektriliste veomootorite ja diisel-jõuallikaga laiarööpmeline mootorvagun.
Vagun valmis Raudtee Peatehastes Tallinna–Haapsalu liini tarbeks. Mootorvagun komplekteeriti diiselmootoriga Taanist, veoelektrimootoritega Rootsist, generaatori valmistas Eesti Volta tehas. Saksamaal Berliini ja Hamburgi vahel ühendust pidanud Lendava Hamburglase (Fliegender Hamburger) eeskujul nimetati vagun Lendavaks Läänlaseks.
Sama nime kannab ka üks Elroni FLIRT-tüüpi elektrirong.
Põhjamaade Filmi- ja Televisioonifond
Põhjamaade Filmi- ja Televisioonifond on fond, mis asutati 1990. aastal. Selle peamiseks eesmärgiks on toetada kvaliteetfilmide ja -telesaadete tootmist kõigis viies Põhjamaa riigis: Taanis, Soomes, Rootsis, Islandil ja Norras.
Rahastatakse filme, telefiktsiooni, telesarju, loomingulisi dokumentaalfilme ja toetatakse ka teisi samalaadseid algatusi. Oma regiooni professionaale täiendatakse ja arendatakse töötubade ja meistriklasside abil, lisaks toetatakse mitmeid Põhjamaades olulise tähtsusega filmiüritusi: festivale, foorumeid, seminare.
Fond haldab mõjukat Põhjamaade Nõukogu filmiauhinda ning korraldab ja võõrustab iga-aastast sügisel toimuvat "Põhjamaade talentide" üritust.
Fondi keskus asub Oslos. Tegevdirektor on Hanne Palmquist.
"Põhjamaade talendid"
"Põhjamaade talentide" eesmärgiks on tutvustada vastlõpetanud Põhjamaade filmikoolide õpilasi põhjamaalastest produtsentidele ja rahastajatele ning anda produtsentidele ja rahastajatele võimalus tutvuda tulevase talendiga. Üritus "Põhjamaade talendid" on kasvulavaks mitmetele tulevastele regiooni filmitööstuse tipptegijatele.
Konkursil valitakse välja 12 projekti, mille hulgast selgub võitja. Projektid peavad kuuluma järgmistesse kategooriatesse: mängufilm, animatsioon, teleseriaal või dokumentaalfilm.
Võitja saab 250 000 Norra krooni.
2011. aastal toimus see üritus 11. korda.
Hüvasti, mu kuninganna
"Hüvasti, mu kuninganna" (prantsuse keeles "Les adieux à la reine") on 2012. aastal esilinastunud Prantsusmaa draamafilm. Film oli 62. Berliini filmifestivali avafilmiks.
Film tugineb Chantal Thomas' samanimelisele romaanile ning räägib Marie Antoinette'i viimastest päevadest kuningannana, nähtuna teenija silme läbi. Filmi peaosi mängivad Diane Kruger, Léa Seydoux ja Virginie Ledoyen.
Kenti hertsog
Kenti hertsog (inglise keeles Duke of Kent) on kuninglik hertsogitiitel Ühendkuningriigi aadlis (Peerage of the United Kingdom).
See loodi esimest korda varasema Kenti krahvi Henry Grey jaoks 1710. aastal, kuid ta suri ilma sobivate pärijateta. Praegusel kujul lõi tiitli Inglise kuningas George V 12. oktoobril 1934 oma neljanda poja George'i jaoks. Alates 1942. aastast on tiitlit kandnud prints Edward, kuninganna Elizabeth II nõbu.
Tiitliga kaasneb kaks viisakustiitlit: St Andrewsi krahv ja Parun Downpatrick.
Friedrich Leo
pisi|Friedrich Leo Friedrich Georg Julius Leo (10. juuli 1851 Regenwalde (tänapäeva Resko Lääne-Pomorze vojevoodkonnas) – 15. jaanuar 1914 Göttingen) oli saksa klassikaline filoloog. Ta oli Kieli (1881–1883), Rostocki (1883–1888), Straßburgi (1888–1889) ja Göttingeni Ülikooli (1889–1914) professor.
Leo erialaks oli rooma kirjandus, ta tegeles peamiselt ladina draamaga ning eelkõige Plautuse ja Seneca tekstikriitikaga, ent avaldas käsitlusi ka antiikaja biograafilise kirjanduse, saturnilise värsi jm kohta.
1903/1904 õppeaastal oli ta Göttingeni Ülikooli rektor.
1889 sai ta Göttingeni Teaduste Akadeemia korraliseks liikmeks, 1906 Preisi Teaduste Akadeemia korrespondentliikmeks.
Tarna-roolind
Tarna-roolind (Acrocephalus paludicola) on põõsalindlaste sugukonda roolinnu perekonda kuuluv lind.
Tarna-roolind on IUCNi punases nimistus paigutatud ohualdiste liikide kategooriasse (inglise Vulnerable, VU).
Liiki on kohatud ka Eestis, kuid on siin haruldane. Linnuharulduste komisjonis oli 2017. aasta seisuga registreeritud kaks tarna-roolinnu vaatlust.
Gao Gang
pisi|Gao Gang Gao Gang (lihtsustatud hiina kirjas 高岗 ; traditsioonilises hiina kirjas 高崗; 25. oktoober 1905 Hengshan Shaanxi provints – 17. august 1954 Peking) oli hiina kommunist ja Hiina Rahvavabariigi riigitegelane.
Gao Gang oli pärit talupoja perekonnast. Ta astus Hiina Kommunistlikku Parteisse 1926. aastal. Ta võttis osa partisanivõitlusest. 1935. aastal määrati ta Hiina Punaarmee 15. armeegrupi poliitosakonna juhatajaks. 1937–1945 oli to Shaan-Gan-Ningi piiriala parteikomitee sekretär ja Kirde-Hiina HKP Büroo sekretär. Hiina Kommunistliku Partei 7. kongressil 1945. aastal valiti Gao Gang Hiina Kommunistliku Partei Keskkomitee ja Keskkomitee Poliitbüroo liikmeks. 1945–1949 oli ta Kirde-Hiina (Mandžuuria) HKP Büroo sekretär, Kirde Rahvavalitsuse esimees ja Kirde sõjaväeringkonna poliitiline komissar. 1949–1952 oli Gao Gang Hiina Keskrahvavalitsuse esimehe asetäitja ja 1952–1953 Hiina Vabariigi Riikliku Plaanikomisjoni esimees.
1953. aasta lõpus langes Gao Gang Mao Zedongi silmis ebasoosingusse. 1954. aasta 6. veebruarist kuni 10. veebruarini toimunud Hiina Kommunistliku Partei Keskkomitee istungil süüdistati Gao Gangi ja Rao Shushid fraktsioonilises tegevuses ja nad vabastati oma ametikohtadelt.
Gao Gangi võimult kõrvaldamise põhjuseks võisid olla tema tihedad kontaktid Nõukogude Liiduga.
17. veebruaril 1954 püüdis ta ennast elektriga tappa, kuid enesetapukatse ebaõnnestus. Seejärel hoiti teda koduarestis. Sama aasta augustis tappis ta ennast unerohutablettidega.
Riina Sikkut
pisi|Riina Sikkut 2021. aasta Arvamusfestivalil Riina Sikkut (sünninimi Riina Rae; sündinud 12. jaanuaril 1983) on Eesti poliitik, 2022–2023 Eesti majandus- ja taristuminister. Alates 17. aprillist 2023 Eesti terviseminister.
Ta on olnud tervise- ja tööminister Jüri Ratase esimeses valitsuses ja XIV Riigikogu liige. 2022–2023. aastal oli ta Kaja Kallase teises valitsuses majandus- ja taristuminister.
Riina Sikkut kuulub alates 2018. aastast Sotsiaaldemokraatlikku erakonda (SDE).
Ta lõpetas 2001. aastal Vinni-Pajusti Gümnaasiumi kuldmedaliga. Aastal 2005 lõpetas ta Tartu Ülikooli bakalaureuseõppe rahvamajanduse eriala bakalaureusetööga "Tervisepoliitika meetmete mõju hindamine majandusarengule". 2010. aastal omandas ta teadusmagistri kraadi tervisepoliitika erialal Londoni Ülikoolis.
Aastatel 2005–2008 töötas ta rahandusministeeriumis, 2008–2009 Swedbankis. Aastatel 2011–2017 oli ta Poliitikauuringute Keskuse Praxis tervisepoliitika programmi analüütik.
2017–2018 töötas ta Riigikantselei strateegiabüroo nõunikuna. Sel ametikohal vastutas ta sotsiaalse turvalisuse, tööturu ja tervishoiu küsimuste eest ning kujundas arvamusi kultuuri- ja spordipoliitika ning perepoliitika valdkondades.
2. mail 2018 nimetati ta tervise- ja tööministriks.
Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 2529 häält ning osutus valituks.
Isiklikku
Riina Sikkuti abikaasa on Siim Sikkut. Neil on kolm tütart.
Viited
20.02.2023 [https://arileht.delfi.ee/artikkel/120146302/sikkut-uus-seadus-voimaldab-taastuvenergiavoimsusi-pariselt-ja-kiiremini-pusti-panna-aga-sellest-koigest-ei-piisa Sikkut: uus seadus võimaldab taastuvenergiavõimsusi päriselt ja kiiremini püsti panna. Aga sellest kõigest ei piisa…]
26.01.2023 Sikkut: taastuvenergia eesmärkide täitmiseks peab riik tagama hea investeerimiskeskkonna
30.12.2022 Minister Sikkut: lähematel aastakümnetel saab enamik Eesti kodusid uueks
Kuzmin
Kuzmin (vene keeles Кузьмин) on venepärane perekonnanimi. Nime naissoost vorm on Kuzmina.
2019. aasta 1. jaanuari seisuga oli Eestis perekonnanimi Kuzmin 469 inimesel: 448 mehel ja 21 naisel, nimi Kuzmina 463 naisel. Perekonnanimede levikult oli Kuzmin meeste puhul 80. kohal, Kuzmina naiste puhul 90. kohal.
Otto Jahn
pisi|Otto Jahn Otto Jahn (16. juuni 1813 Kiel – 9. september 1869 Göttingen) oli saksa klassikaline filoloog, arheoloog, epigraafik ja muusikaajaloolane. Ta töötas erakorralise professorina Greifswaldi ülikoolis (1842–1847) ning korralise professorina Leipzigi (1847–1850) ja Bonni Ülikoolis (1855–1869).
Jahn avaldas antiikautorite kriitilisi tekstiväljaandeid ning oli tegev ladina pealdiste väljaande "Corpus Inscriptionum Latinarum" ettevalmistamisel.
Jahn avaldas ka põhjaliku biograafilise käsitluse Mozarti kohta (1856–1859).
Moskva barokk
pisi|[[Fili Jumalaema Kaitsmise kirik, tänapäeval Moskva territooriumil]] pisi|Jumalailmumise kloostri kirik Moskvas pisi|19. sajandi postkaart Pokrovka Jumalaema Uinumise kirikust pisi|Suhharevi torn. Postkaart, 1927 Moskva barokk, ka Narõškinite barokk või Narõškinite stiil on omapärane vanavene ehitustraditsiooni ja barokkarhitektuuri sünteesiv segastiil, mis valitses Kesk-Venemaal 17. sajandi teisel poolel ja 18. sajandi alguses. Stiili nimetati 1920. aastatel Narõškinite perekonna järgi, kes püstitasid Venemaal esimesed kirikud selles stiilis.
Ajalugu
Barokkstiili mõjud jõudsid Venemaale Poolast Ukraina kaudu ja Moskva barokki on detailides, nagu näiteks kuplite pirnjas kuju, mõjutanud Ukraina barokk. Esimesed kirikud uues barokkstiilis ehitati rikkale vene kaupmehesuguvõsale Narõškinitele (kelle hulgast oli pärit ka Peeter I ema Natalja Kirillovna Narõškina) kuuluvates maavaldustes. Need olid ehitatud punasest tellisest ja kaunistatud valgest lubjakivist detailidega. Kiriku kellatorn oli integreeritud fassaadi sisse, mitte ei asetsenud eraldi nagu varasemas Venemaa arhitektuuris enne 17. sajandit. Tavaliselt oli kellatorn kõrgem kui tsentraalehitise põhiplaaniga kiriku kaheksanurkne kesktorn. Moskva ümbrusest levis stiil Venemaal laiemalt.
Teatud sarnaseid jooni Moskva barokiga omab kitsalt regionaalne Stroganovide stiil, mis ühendab rühma Uurali piirkonna kirikuhooneid.
18. sajandi algul asendub Narõškinite barokk läänelikuma Peetri barokiga (Петровское барокко), 1730. aastatel Jelisaveta barokiga (Елизаветинское барокко, tuntuim esindaja Bartolomeo Rastrelli).
Eesti historitsismis
Eesti õigeusu kirikutest on Moskva baroki elemente kasutatud Sindi Jumalailmumise kiriku välisdekooris.
De monade, numero et figura
"De monade, numero et figura" (Monaadist, arvust ja kujundist) on Giordano Bruno ladinakeelne teos, mis ilmus 1591 Frankfurdis. Teos on proosakommentaaridega poeem.
Teos on osa nn Frankfurdi triloogiast, mille esimese köite moodustab "De triplici minimo et mensura" ning teise köite "De monade, numero et figura" ja "De innumerabilibus, immenso et infigurabili".
Arvud on reaalsust konstitueerivad alged, kujundid määravad nende korrastatuse. Arvude ja kujundite vaheline seos määrab reaalsuse seesmise ehituse ning on loodusnähtustega lahutamatult seotud. Arvudel ja kujunditel on maagiline vägi. Bruno ründab pütagoreismi traditsioonides Aristotelese liikumatu liikumapanija teooriat: asjad muutuvad seesmiste arvude ja kujundite tõttu.
Bruno arutab pütaagorlaste arvusümboolikat ning arvude 1 kuni 10 ja kujundite tähendust. Monaad sümboliseerib absoluutset ühtsust, mis sisaldab kogu olemist maksimumi ja miinimumi samasust. Düaad sümboliseerib erinevust ja jaotust, asjades leiduvaid vastuolusid. Triaad sümboliseerib kõigi vastuolude lepitust, ühtsuse juurde naasmist.
Teine peatükk
(...)
Monaadi redel
Esimene järk
Üks on ruum, suurus üks, liikumine üks, võimalikkusega ja lõpmatu potentsiaalsusega, lõpmatu.
Üks esimene olemus, üks esimene headus, üks esimene tõde, mille läbi kõik on olev, hea, tõeline.
Üks kõike eostav üsk, üks kõike korraga ja täiuslikuna omav igavik, üks aeg, liikumise ja kõige paigalseisva mõõt.
Kõige toimuva üks esimene alge. Üks iga tagajärje esimene põhjus. Üks kõige koosneva element. Üks kõike piirav lõpmatus. Üks kõige esimene mõõt.
Üks lõpmatu kõike hõlmav universum.
Üks monaad, iga arvu substants, üks kõike eristav esimene düaad, vastandus. Üks kõigi vastandite esimene subjekt.
Üks kõike korraldav kavatsus. Üks viimne eesmärk, mille poole kõik püüdlevad. Üks keskmine, mille läbi kõik järeldub.
Üks kõiki muutusi ette võttev liikumapanija, üks kõike teoks tegev akt, üks kõike elustav hing.
Üks kõike tähistav nimi, üks kõike arvestav kaalutlus [ratio], üks kõike sooviv isu [appetitus].
Üks just nagu kese on jagamatu, ja me tunnetame algselt, et kõik liigid on selle loendamatute eri joonte väljavoolud ja väljavoolud sellest: nad ka taanduvad sellele ja seda iseendasse vastu võttes. Üks on megakosmoses kõike valgustav ja elustavat soojust kiirgav päike, otsekui nümfide seas elav Apollon. Üks tempel või väljak, kus tantsitakse jumaluste auks lakkamatut ringtantsu. Kõike ümbert mahendav õhk. Üks kõike läbistav niiskus. Üks kõike korrastav seadus.
II. Vestat määratletakse Pythagorase kavatsuse järgi Maa keskmesse ja keskpaika paigutatuna, ja sedasama jumalust saadakse aru olevat ka hing, ja elu: ilmselt sellepärast teenitigi teda Prytaneioni kustumatute altaritulede juures. Üks on mis tahes keral keskpunkt ning just nagu punkt, milleni jõuab iga ümbritsev tugevus [virtus] otse läbi minnes; näiteks arvavad platoonikud, et kõikide taevakehade kiired voolavad Maa keskpunkti kokku; ja et sealsamas kui ühes keskpunktis on muljed kõige tugevamad ja mõjusamad. Ja et sellepärast on ka kogu maailma perifeeriapiirkonda hajutatud rikkused sinna kokku kogutud ja ühendatud; sellepärast määrati see ka Plutoni, ja Disi, rikkuste jumala asukohaks.
Kolmas järk
I Üks kese mikrokosmoses on süda, kust kogu elukasse väljuvad eluvaimud, millesse kinnitub ja milles juurdub elu üldine puu, ja mille algseks valvamiseks ja säilitamiseks kanduvad need tagasi. Üks aju on iga liikumise alge ja tunne. Üks luu, üldine tegutsemise elund. Üks maks, toitumise Amphitrite.
Pauri
Pauri on küla (mazciems) Lätis Gulbene piirkonnas Jaungulbene vallas. Küla asub valla lääneosas Vijata jõe ääres. Seal asub Pauri bussipeatus.
Noarootsi vald (Noarootsi kihelkond)
Noarootsi vald (saksa keeles Nuckö) oli vald Läänemaal Noarootsi kihelkonnas. Vald eksisteeris 1866–1892 ja siis liideti see Paslepa vallaga.
Valla alal asus Noarootsi kirikumõis.
Kari Kriikku
Kari Antti Kriikku (sündinud 29. aprillil 1960) on soome klassikaline klarnetist.
Ta õppis Sibeliuse Akadeemias Helsingis, hiljem Alan Hackeri juures Inglismaal ning Leon Russianoffi ja Charles Neidichi juures USAs.
Aastal 2009 sai ta Põhjamaade Nõukogu muusikaauhinna. Auhinna komitee kirjutas: "Kari Kriikku on oma klarnetil erakordselt virtuoosne. Tema esinemisele on iseloomulikud paindlikkus ja positiivne muusiku rõõm – ta on muusik selle sõna parimas mõttes."
Peter Cetera
Peter Paul Cetera (sündinud 13. septembril 1944 Chicagos) on USA laulja, laulukirjutaja ja basskitarrist, kes on eelkõige tuntud rock-ansambli Chicago endise solisti ja basskitarristina.
Ta oli Chicago liige aastatel 1967–1985. Ta kuulus ansamblisse selle edukaimal perioodil. Chicagoga salvestas ta seitseteist albumit. Ta laulis kuulsaks pajud Chicago hitid, sh "25 or 6 to 4" (1970), "Just You 'n' Me" (1973), "(I've Been) Searchin' So Long" (1974), "Call on Me" (1974), "Old Days" (1975), "If You Leave Me Now" (1976), "Hard to Say I'm Sorry" (1982) ja "You're the Inspiration" (1984). Ta oli autoriks või kaasautoriks paljudele Chicago lauludele, sh esikohahitile "If You Leave Me Now".
Ta alustas soolokarjääri 1980. aastate alguses, kui kuulus veel Chicagosse. Omanimelise debüütalbumi andis ta välja 1981. aastal. Cetera soolokarjäär on olnud samuti edukas. 1986. aastal jõudsid tema singlid "Glory of Love" ja "The Next Time I Fall" (koos Amy Grantiga) USA singlite edetabelis Billboard Hot 100 esikohale. Mõlemad singlid pärinesid tema teiselt stuudioalbumilt "Solitude/Solitaire". Filmis "Karate Kid II" ("The Karate Kid Part II"; 1986) kõlanud "Glory of Love" nomineeriti parima originaallaulu Oscarile ja Kuldgloobusele. "Glory of Love" ja Grantiga lauldud "The Next Time I Fall" esitati mõlemad ka Grammy auhinnale.
Tema teised tuntumad laulud on olnud veel "One Good Woman" (1988; USA-s 4. koht), "After All" (1989, koos Cheriga; USA-s 6. koht) ja "Restless Heart" (1992). Kokku on Cetera välja andnud seitse stuudioalbumit.
2016. aastal võeti ta Chicago liikmena vastu Rock'n'rolli Kuulsuste Halli. 2017. aastal valiti ta koos Chicago liikmete Robert Lammi ja James Pankow'ga laulukirjutate kuulsuste halli Songwriters Hall of Fame'i liikmeks.
1932. aasta hipodroomivõistlus mootorratastele
Võistlusraja pikkus oli 1,1 km. Osa võttis kuus võistlusklassi. Võistluse üldvõitja oli Erich Tomson.
Lepanto merelahing
Lepanto merelahing oli merelahing 7. oktoobril 1571 Kreeka läänerannikul Lepanto (tänapäeva Nafpaktos) lähedal Osmanite impeeriumi ja Hispaania, Veneetsia vabariigi ja Püha Liiga ühendlaevastiku vahel.
1571. aastal vallutasid Selim II Osmanite väed Veneetsia Stato da Mare osa Küprose, mille Veneetsia garnison Küprosel Famagustas alistus 15. augustil. pisi|left|[[Habsburgidest Hispaania kuninga alad 16. sajandil]] 1571. aastal palusid Selim II ja Osmanite rünnaku all olevad Küprose veneetslased abi Hispaania kuninga Felipe II käest. Maikuus asus Küprose suunas teele Hispaania, Veneetsia vabariigi ja Püha Liiga ühendlaevastik. Juulis-augustis 1571 kogunesid Sitsiilias Messina esisel kristlaste Püha Liiga merevägi - koondades Hispaania, Veneetsia, Kirikuriigi, Genova, Savoia ja Malta ordu sõjalaevastikke.
pisi|left|[[Veneetsia vabariik|Veneetsia vabariigi valdused tänapäevaste riigipiiride taustal. Tumepunaselt: 15. sajandi alguses vallutatud alad. Punaselt: valdused 16. sajandi alguses. Roosalt: ajutiselt vallutatud alad.]] Vaenupooled said kokku 7. oktoobril 1571 Kreeka läänerannikul Lepanto (tänapäeva Nafpaktos) lähedal ning kristlaste ühendvägi vallutas 117 galeeri ja 20 galiotti ning uputas enam kui 50 laeva, saavutades nõnda Osmanite üle võidu. Umbes 10 000 türklast võeti vangi.
1573. aastal aga sõlmis Veneetsia Osmanite impeeriumiga rahulepingu, millega tunnustas viimase võimu Küprosel.
VH1's 100 Greatest One-Hit Wonders
"VH1's 100 Greatest One-Hit Wonders" oli telekanalis VH1 2002. aastal eetris olnud edetabelisaade, milles seati tabelisse Ameerika Ühendriikide ühehitiimesid. Saadet juhtis William Shatner.
Tabel loetleb muusikuid, kellel on olnud üks hitt Ameerika Ühendriikides, tegemata välja nende rahvusvahelisest populaarsusest. Nii ei peaks tabelis olema a-ha ja Nena, kellel on selja taga pikk ja edukas karjäär. Wayne Janciki kriteeriumite järgi ei peaks tabelis olema a-ha, Falco, Vanilla Ice ja Gerardo, kuna neil kõigil on lisaks ühele suuremale hitile olnud veel laule Billboardi tabeli kahekümne edukaima loo hulgas. Ka Los Del Riol on olnud kaks Top 40 hitti, kuid need mõlemad on olnud "Macarena" erinevad versioonid.
Iggy Azalea
Amethyst Amelia Kelly (lavanimi Iggy Azalea; sündinud 7. juunil 1990 Sydneys) on Austraalia naisräppar, modell ja laulukirjutaja.
Iggy asus 16-aastaselt elama USA-sse, et alustada karjääri hiphopmuusikuna.
Saba (album)
"Saba" on Najimi kolmas stuudioalbum.
Visa hing: hea päev, et surra
"Visa hing: hea päev, et surra" (ka "Visa hing 5") on filmisarja "Visa hing" viies film. Film esilinastus 2013. aastal. Selle režissöör on John Moore.
Kuigi filmi tegevus toimub Moskvas ja Prõpjatis, siis filmi võtted toimusid hoopiski Ungaris Budapestis, Hungaroringil ja sõjaväepolügoonil Hajmáskéri lähedal.
Sisu
Kui McClaine'i poeg Jack satub Moskvas jamadesse, otsustab John talle appi sõita. Moskvas komistab ta aga vandenõu otsa ja tal tuleb oma oskused koos pojaga taas maksma panna.
Piero del Pollaiolo
thumb|"Neiu portree", [[Museo Poldi Pezzoli, Milano]] thumb|"Apollon ja Daphne", [[Rahvusgalerii, London]]
Piero del Pollaiolo (1441 Firenze – 1496 Rooma), tuntud ka kui Piero del Pollaiuolo või Piero Benci, oli quattrocento Itaalia maalikunstnik Firenzest. Tema vend Antonio oli samuti maalikunstnik ja vennad töötasid sageli koos. Piero teine vend Simone oli arhitekt.
Kunstnik suri Roomas 1496. aastal.
Giorgio Vasari "Kunstnike elulood" sisaldab Piero del Pollaiolo biograafiat.
Wimbledoni tenniseturniiri naiste paarismängu võitjate nimekiri
Wimbledoni tenniseturniir naiste paarismängus on igal aastal Wimbledoni meistrivõistluste raames korraldatav tenniseturniir. Turniiri peeti esimest korda 1913. aastal, samal aastal segapaaride meistrivõistlustega. Turniir toimub Suurbritannias Londoni eeslinnas Wimbledonis All England Lawn Tennis and Croquet Clubi muruväljakutel.
Naiste paarismängus on kõige paljukordsem Wimbledoni turniiri võitja ameeriklanna Elizabeth Ryan, kes tuli Suurbritannia meistriks kaksteist korda aastatel 1914–1934 viie eri partneriga. Aastatel 1919–1923 ja 1925 tuli ta kuus korda meistriks koos Suzanne Lengleniga. Viimased kuus turniirivõitu jagunesid järgmiselt: Helen Wills Moodyga kaks (1927 ja 1930), Simonne Mathieuga kaks (1933 ja 1934) ning Agnes Mortoni (1914) ja Mary Browne]]ga üks turniirivõit (1926).
Aastatel 1915–1918 ei mängitud meistrivõistlusi Esimese maailmasõja tõttu ja aastatel 1940–1945 II maailmasõja tõttu. 2020. aastal tühistati meistrivõistlused koroonapandeemia tõttu.
Amatööride ajastu
thumb|right|250px|[[Elizabeth Ryan võitis meistrivõistlused kaksteist korda]] thumb|right|250px|[[Suzanne Lenglen võitis 1920. aastatel turniiri naispaarismängus kuus korda koos Elizabeth Ryaniga]] thumb|right|250px|[[Maria Bueno mängis kuues naiste paarismängu finaalis ja võitis neist viis]]
Avatud ajastu
right|thumb|250px|[[Margaret Court mängimas 1971. aastal koos Evonne Goolagongiga.]] right|thumb|250px|[[Martina Hingis ja Sania Mirza pärast 2015. aasta Wimbledoni paarismängu võitmist. Hingis tuli paarismängus meistriks ka 1996. aastal koos Helena Suková ja 1998. aastal oli paariliseks Jana Novotná.]]
Vaata ka
Suure slämmi turniiride naiste paarismängu võitjate nimekirjad
Nikitin
Nikitin on venepärane perekonnanimi. Naiste nimevorm on Nikitina.
2018. aasta 1. jaanuari seisuga oli Eestis perekonnanimi Nikitin 448 mehel ja 22 naisel, nimi Nikitina 534 naisel. Perekonnanimede levikult on Nikitin 80. ja Nikitina 65. kohal.
Kevade (kolhoos)
Kevade  oli kolhoos Jõgeva rajoonis Palamuse külanõukogus. Kolhoosi keskasula oli Palamuse. Kolhoosi pindala oli 9500 ha.
Kenneth Burke
Kenneth Duva Burke (5. mai 1897 – 19. november 1993) oli Ameerika kirjandusteoreetik, esseist, semiootik, filosoof.
Kaipi
Kaipi on küla (mazciems) Lätis Gulbene piirkonnas Jaungulbene vallas. Küla asub valla edelaosas Grīvupīte oja ääres. Asulas on Līkumi ja Kaipi bussipeatus.
Viiburi laht
pisi|[[Satelliidifoto Viiburi lahest]] Viiburi laht (vene keeles Выборгский залив, soome keeles Viipurinlahti) on Soome lahe kirdenurgas asuv laht, mis halduslikult asub Venemaal Leningradi oblastis. Laht on nime saanud selle põhjapoolseima osa kaldal asuva Viiburi linna järgi.
Viiburi lahte suubub Saimaa kanal.
Älis
Älis on naisenimi.
Statistika
2018. aasta 1. jaanuari seisuga on Eestis eesnimi Älis 75 naisel. Älis on populaarsuselt 888. naisenimi.
Vanim Älis on vanuserühmas 35–39, noorim vanuserühmas 0–4.
Älis on keskmiselt 22 aasta vanune (mediaanvanus on 24).
Kõige populaarsem on eesnimi Älis vanuserühmas 35–39, kus neid on 10 000 elaniku kohta 1,66.
Kõige populaarsem on eesnimi Älis Jõgeva maakonnas, kus neid on maakonna 10 000 elaniku kohta 3,05.
Päritolu
Älis tuleneb nimest Alice ja on muudetud eestipäraseks.
Juhan Kristjan Talve
Juhan Kristjan Talve (ka Juhan Talve; 26. november 1951 Stockholm – 26. märts 2003 Turu) oli Soome ja Eesti jurist, ajakirjanik ja politoloog.
Talve õppis Turu Ülikooli õigusteaduskonnas. Aastail 1978–1999 töötas ta kindlustusseltsis Verdandi (nüüd Veritas). Ta oli Raadio Vaba Euroopa kaastööline ja töötas pärast Eesti iseseisvuse taastamist aastail 1998–1999 Eesti Vabariigi välisministeeriumis analüütikuna.
Poliitiline tegevus
Ta osales Soome poliitikas, nimelt parempoolsena, olles aastatel 1970–1976 Kokoomuse Päris-Soome piirkonna peasekretär. Ta tegutses Eestis asuvate teisitimõtlejate sidemehena ning aitas vabas maailmas levitada informatsiooni Eesti tegeliku olukorra kohta.
Aastail 1989–1990 kuulus ta Eesti Vabariigi Kodanike Peakomiteesse. 1990. aastal sai temast Eesti Kongressi Välis-Eestist valitud saadik. Turu Ülikooli õigusteaduskonna kasvandikuna rakendas Talve vabas maailmas omandatud teadmisi Eesti põhiseaduse tegemisel Põhiseaduse Assamblees aastail 1991–1992.
Talve oli rahvusliku koonderakonna Isamaa asutajaliige.
Looming ja tegevus ajakirjanikuna
Talve on kasutanud pseudonüümi Sirje Sinilind. 1983. aastal ilmus tal Stockholmis selle nime all raamat "Mõningatest rahvuspoliitika aspektidest", mis käsitleb süsteemselt nõukogude režiimi kuritegelikku poliitikat Eesti territooriumil 1940. aastast alates. Talve uurimus, mis tõlgiti soome, inglise ja ungari keelde, tekitas Eesti NSV võimudes tõsist ärevust ja muutus omas ajas mõneti legendaarseks.
Ta oli Wellesto liige.